**PODMIENKY ÚČASTI**

**Osobné postavenie**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona dokladmi podľa § 32 ods. 2, resp. podľa § 32 ods. 4 a 5 zákona.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne.

Splnenie podmienky účasti podľa § 32 ods.1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, predkladá uchádzač alebo záujemca doklady podľa § 32 ods. 1 písm. a) zákona vo forme skenu dokumentu vydaného v listinnej podobe, a to v súlade s ustanovením § 1 ods. 6 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

Doklady, ktoré sa nepredkladajú:

V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra Slovenskej republiky alebo výpisom zo Živnostenského registra Slovenskej republiky, záujemca/uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.

**Technická a odborná spôsobilosť**

**1. Podľa § 34 ods. 1 písm. a) zákona.**

**Minimálna požadovaná úroveň štandardov**

§ 34 ods. 1 písm. a) zákona – verejný obstarávateľ požaduje predložiť zoznam dodávok tovaru za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Zoznam dodávok tovaru musí obsahovať aspoň 1 zákazku/ referenciu potvrdzujúcu dodanie tovarov rovnakého alebo obdobného charakteru ako je predmet zákazky.

Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

Splnenie vyššie uvedeného uchádzač preukáže predložením zoznamu dodávok tovaru za predchádzajúce tri roky od vyhlásenia verejného obstarávania, potvrdzujúce dodanie tovaru rovnakého alebo obdobného charakteru ako je požadovaný predmet zákazky (časť 1 - kožená obuv a športová obuv a časť 2 – pracovná obuv), pre časť 1 v minimálnej súhrnnej hodnote **4 000 000,00** EUR bez DPH a pre časť 2 v minimálnej súhrnnej hodnote **3 000 000,00** EUR bez DPH.

Zo zoznamu dodávok tovaru predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke (najmä: názov/obchodné meno, sídlo/miesto odberateľa, predmet zmluvy/plnenia - stručný opis predmetu plnenia, zmluvná cena tovaru v EUR bez DPH a skutočne uhradená cena za dodaný tovar s odôvodnením rozdielu cien, zmluvná lehota dodania a skutočná lehota dodania s odôvodnením rozdielu lehoty dodania, kontaktná osoba za odberateľa - meno, priezvisko, pozícia, aktuálne telefónne číslo, e-mail za účelom prípadného overenia predkladaných informácií).

Ak odberateľom bol verejný obstarávateľ alebo obstarávateľ podľa tohto zákona, súčasťou zoznamu dodávok tovaru musia byť referencia/referencie alebo ekvivalentný/ekvivalentné doklad/doklady v súlade so zákonom.

**2. Podľa § 34 ods. 1 písm. m) bod 1 a 2 zákona.**

**Minimálna požadovaná úroveň štandardov**

Verejný obstarávateľ požaduje predloženie:

**- súboru fyzických vzoriek overených orgánmi kontroly kvality alebo s určenými orgánmi s právomocou posudzovať zhodu, t.j. akreditovaným skúšobným laboratóriom , a to**

**pre časť 1:**

* 1 pár poltopánok čiernych veľkosti 29,5/44,
* 1 pár topánok čiernych zimných veľkosti 29,5/44,
* 1 pár obuvi trekovej veľkosti 29,5/44,
* 1 pár obuvi trekovej zimnej veľkosti 29,5/44,
* 1 pár obuvi športovej bežeckej veľkosti 24/37 a 29,5/44,

**pre časť 2:**

* 1 pár obuvi zásahovej nízkej veľkosti 29,5/44,
* 1 pár obuvi zásahovej polovysokej veľkosti 29,5/44,
* 1 pár obuvi zásahovej vysokej veľkosti 29,5/44,

pri zohľadnení požiadaviek uvedených v týchto súťažných podkladoch, najmä však v prílohe č. 1. Opis predmetu zákazky, technické požiadavky (v rámci príslušnej časti predmetu zákazky), pričom overenie týchto vzoriek musí byť vyznačené akreditovaným skúšobným laboratóriom na každej predloženej vzorke z dôvodu zabezpečenia identity vzorky s predkladanými výsledkami skúšok (protokolmi o skúškach, záverečnými protokolmi o skúške) alebo certifikátmi. Každá predkladaná vzorka musí byť označená akreditovaným skúšobným laboratóriom priamo na vzorke s vyznačením čísla certifikátu alebo záverečného/protokolu o skúške (nie na obale). Zároveň verejný obstarávateľ požaduje, aby označenie akreditovaným skúšobným laboratóriom na každej vzorke bolo pripevnené tak, že ho nie je/nebude možné bez porušenia zameniť.

Ku každému modelu obuvi uchádzač ďalej predloží (platí pre obe časti predmetu zákazky):

- 1 ks formát A5 základný vrchový materiál,

- 1 ks formát A5 podšívkový materiál,

- 1 ks podošva.

## Fyzická časť ponuky obsahujúca vzorky pre časť 1 a/alebo pre časť 2 predmetu zákazky podľa tejto prílohy súťažných podkladov sa predkladá v uzavretom, prípadne zapečatenom obale, zabezpečenom proti nežiaducemu otvoreniu a na ktorom budú uvedené nasledovné údaje:

* adresa verejného obstarávateľa: Ministerstvo vnútra Slovenskej republiky, Odbor verejného obstarávania, Pribinova 2, 812 72 Bratislava,
* obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny dodávateľov,
* označenie „VEREJNÁ SÚŤAŽ – NEOTVÁRAŤ“,
* označenie heslom súťaže „ Obuv pre PZ a HaZZ– časť 1“ alebo Obuv pre PZ – časť 2“,
* Vzorky sa predkladajú pre každú časť samostatne.

**Fyzickú časť ponuky obsahujúcu vzorky je potrebné doručiť v lehote na predkladanie ponúk na adresu: Ministerstvo vnútra Slovenskej republiky, Pribinova 2, 812 72 Bratislava. V prípade osobného doručenia v pracovných dňoch v čase od 09:00 do 15:00 hod.**

**- certifikátov alebo potvrdení, t.j. záverečných protokolov o skúške vydaných akreditovaným skúšobným laboratóriom, ktorými sa potvrdí súlad predložených vzoriek podľa (i) noriem a (ii) požiadaviek uvedených v opise predmetu zákazky, t.j. uchádzač predloží**

**pre časti 1:**

- vyhlásenie zhody pre poltopánky čierne, topánky čierne zimné a obuv športovú bežeckú,

- EU vyhlásenie zhody pre obuv trekovú, obuv trekovú zimnú,

- certifikát pre poltopánky čierne, topánky čierne zimné a obuv športovú bežeckú,

- ES certifikát typu alebo certifikát EU skúšky typu pre obuv trekovú, obuv trekovú zimnú,

- záverečný protokol pre všetky druhy obuvi preukázateľne sa vzťahujúce k predkladaným vzorkám.

**pre časť 2:**

- EU vyhlásenie zhody pre obuv zásahovú nízku, obuv zásahovú polovysokú, obuv zásahovú vysokú,

- ES certifikát typu alebo certifikát EU skúšky typu pre obuv zásahovú nízku, obuv zásahovú polovysokú, obuv zásahovú vysokú,

- záverečný protokol pre všetky druhy obuvi preukázateľne sa vzťahujúce k predkladaným vzorkám.

Záverečný protokol s výsledkami skúšok jednotlivých parametrov z akreditovaného skúšobného laboratória, certifikát a vyhlásenie zhody sa musia preukázateľne vzťahovať k predmetu zákazky.

Posúdenie zhody u určených výrobkov je nutné urobiť podľa Nariadenia Európskeho parlamentu a Rady (EU) č. 2016/425 z 9. marca 2016 v rozsahu základných a dodatočných požiadaviek stanovených v EN ISO 20347:2012, ako aj noriem uvedených v ďalšom a zákona č. 56/2018 o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov. Všetky materiály, ako aj obuv musia splniť okrem požiadaviek stanovených touto špecifikáciou aj základné požiadavky normy EN ISO 20347:2012.

Vzorky, certifikáty, potvrdenia a protokoly o skúške, predložené za účelom preukázania splnenia podmienok účasti, tiež budú následne, v rámci hodnotenia ponúk podľa § 53 zákona, použité za účelom posúdenia splnenia požiadaviek verejného obstarávateľa na predmet zákazky.

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody, resp. kúpnej zmluvy/zmlúv bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté v rámci príslušnej časti predmetu zákazky.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa tohto bodu oznámenia o vyhlásení verejného obstarávania za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania tohto oznámenia o vyhlásení verejného obstarávania na uverejnenie v Úradnom vestníku EÚ.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 zákona. Bližšie informácie sú uvedené v bode 16.2 predmetných súťažných podkladoch.

Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona a bodu 16.2 predmetných súťažných podkladov, v takom prípade v rámci svojej ponuky predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf, alebo v pôvodnej elektronickej podobe podľa bodu 10.3 týchto súťažných podkladov a vložené do ponuky.